Wimbledon-eindstryd weer op dreef ná reën | Nuus24
Wimbledon-eindstryd weer op dreef ná reën
Kaapstad – Spel het weer begin ná reën die Wimbledon-kragmeting tussen Switserland se Roger Federer en Andy Murray van Brittanje in Londen onderbreek het.Die telling was een pot elk in die derde stel toe die reën uitgesak het. Beide Murray en Federer het al een stel gewen.Die intensiteit van spel was reeds in die eerste stel indrukwekkend, met albei spelers wat vinnig was om uit mekaar se foute munt te slaan. Veral Federer het vroeg in die wedstryd onnodige foute begaan. Murray het die stel uiteindelik met 6-4 gewen.Die tweede stel het vir niks minder opwinding gesorg nie, met beide Murray en Federer wat hard gewerk het om 'n deurbraak te maak. Federer het laat in die tweede stel die oorhand gekry, en dit uiteindelik met 7-5 beklink. Beide spelers het in dié stadium met drie kishoue elk gespog. – Vir die jongste sportnuus volg Nuus24Sport op Twitter.